**ПРИЛОЖЕНИЕ В**

**ПРОЕКТ НА ДОГОВОР**

**за възлагане на обществена поръчка за услуги**

**№ [*попълва се номер, определен от Възложителя*]**

Днес, …………. 2018 г., в гр. София, се сключи настоящият договор между

**МИНИСТЕРСТВО НА ВЪНШНИТЕ РАБОТИ (МВнР)**, гр. София 1113, ул. „Александър Жендов“ № 2, БУЛСТАТ 000695228, представлявано ………………………………., възложител/упълномощен възложител съгл. Заповед № ………………./ ……………………. г. на министъра на външните работи и Искра Григорова - Зоровска – главен счетоводител, наричано по-долу за краткост „**ВЪЗЛОЖИТЕЛ”**, от една страна,

и

…………………………….., със седалище и адрес на управление ……………………………., адрес за кореспонденция ………………………., ЕИК………., ИН по ЗДДС …………, адрес на електронна поща ……………………………. представлявано от……………., в качеството й/му на ……………………………, наричано за краткост „ИЗПЪЛНИТЕЛ”, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“)

в изпълнение на ………………………………. за класиране № …….../……………………………2018г., за процедура открита с Решение № ....................., публикувана в регистъра на АОП под номер.......... на основание чл. 112 и при условията на чл. 20, ал. 2, т. 1 от Закона за обществените поръчки се сключи този договор („**Договора**/**Договорът**“) за следното:

**I. ПРЕДМЕТ НА ДОГОВОРА**

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу заплащане на възнаграждение обществена поръчка с предмет: „Подмяна на външна дограма на сградата на МВнР – Централно управление” в т.ч. в пълен обем дейностите по:

**Подмяна на външна дограма на сградата на МВнР – Централно управление в съответствие с приложена спецификация (*Приложение Б, неразделна част от настоящия договор*)– приблизителна квадратура 4808 кв. м., брой прозорци и врати- 1572 заедно с посочените по-долу дейности, а именно:**

1. Демонтаж съществуваща дограма;
2. Натоварване, извозване и депониране на стара дограма;
3. Вземане на точна мярка от място съгласно приложена спецификация;
4. Производство и доставка на нова дограма;
5. Монтаж на нова дограма;
6. Оформяне на дограмата от външната страна- след монтажа на дограмата да се осигури качествена защита на фугата между дограмата и ограждащата конструкция с монтажна пяна и самозалепваща изолираща лента;
7. Оформяне около дограма от вътрешната страна /силикониране, запълване на фуги с бял цимент/;
8. Възстановяване на разрушена вароциментова мазилка при демонтажните работи вътре в помещенията /включително поставяне на алуминиеви перфорирани лайсни за оформяне на ръбове при необходимост/;
9. Възстановяване на повредена фасадна облицовка при демонтажни работи в първоначалния й вид /за сметка на Изпълнителя/;
10. Шпакловане, грундиране и двукратно боядисване на стените в помещенията, в зоната на дограмата, с бял латекс;
11. Отстраняване на дефекти в гаранционния срок на строежа, съгласно Техническо предложение на Изпълнителя.

**(2)** Дейностите по ал. 1 от т. 1 до т.10 се наричат за краткост **„строителство“** или **„СМР“** по-нататък в договора.

Възложителят си запазва правото да възлага горепосочените дейности според своите необходимости.

В срок от 3 работни дни след сключване на настоящия договор, изпълнителят да представи актуализиран Линеен календарен график (ЛКГ), съгласно изискванията на Възложителя посочени в Техническата спецификация (ТС) *(приложение А към настоящия договор).* В случай, че датата на сключване на договора и влизането му в сила (т.е. получаването на възлагателно писмо от Възложителя за Изпълнителя) са различни дати, то преди откриване на строителната площадка избраният Изпълнител, следва да представи нов актуализиран линеен план график.

**(3)** **ИЗПЪЛНИТЕЛЯТ** ще извърши строителството по ал. 1 под техническото ръководство на лицата от „Списък на персонала, който ще изпълнява поръчката, и/или на членовете на ръководния състав, които ще отговарят за изпълнението“ (*Приложение № 2 към настоящия договор)* и неразделна част от последния.

**Чл. 2.** **ИЗПЪЛНИТЕЛЯТ** се задължава да извърши строителството в съответствие с Техническата спецификация – Приложение А, Техническото предложение и Ценовото предложение (заедно с неговото приложение съгласно Образец № 4.1. от документацията на поръчката) на **ИЗПЪЛНИТЕЛЯ** и чрез лицата, посочени в Списък на персонала, който ще изпълнява поръчката, и/или на членовете на ръководния състав, които ще отговарят за изпълнението*,* съставляващи съответно *Приложения № Б, 1 и 2* към този Договор („**Приложенията**“) и представляващи неразделна част от него.

**Чл. 3.** В срок до 3 (три) дни от датата на сключване на Договора с подизпълнителя, **ИЗПЪЛНИТЕЛЯТ** предоставя копие от договора за подизпълнение и уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 5 (пет) дни от настъпване на съответното обстоятелство. (*ако е приложимо*)

**II.СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4. (1)** На основание чл. 114 от ЗОП, Договорът влиза в сила при осигурено финансиране, за което обстоятелство Изпълнителят ще бъде писмено уведомен с възлагателно писмо. В случай, че в срок от 3 (три) месеца от подписването на Договора, това условие не бъде изпълнено, всяка от страните ще може да прекрати Договора едностранно без предизвестие и без да дължи за това финансови или други компенсации на другата страна, за което страните се уведомяват писмено.

**1.** Срок за изпълнение на дейностите по Договора е 12 (дванадесет) месеца съгласно Техническото предложение на **ИЗПЪЛНИТЕЛЯ** и е до Датата на предаване работата на възложителя с подписване на Протокол за установяване годността за приемане на строежа - *Образец Д-7* *.*

Срокът за изпълнение на дейностите започва да тече от датата на получаване от страна на **ИЗПЪЛНИТЕЛЯ** на писмено уведомление от **ВЪЗЛОЖИТЕЛЯ** (възлагателно писмо) за започване на строителните работи по чл. 1, ал. 1.

**2. Срокът за гаранционно обслужване на обекта,** съгласно Техническото предложение на **ИЗПЪЛНИТЕЛЯ е:**

- за монтираната дограма (профил, стъклопакет, обков и др.) гаранционния срок е ......................(словом);[[1]](#footnote-1)

* за всички видове строителни, монтажни и довършителни работи, гаранционният срок………………………..е ......................(словом)[[2]](#footnote-2), определен съгласно чл. 20, ал. 4, т. 4 от Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

А) Срокът за гаранционно обслужване на обекта започва да тече от датата на предаване работата на възложителя с Протокол за установяване годността за приемане на строежа -*Образец Д-7 (приложение неразделна част от настоящия договор).*

Б) Гаранционният срок не тече и се удължава с времето, през което Строежът е имал проявен Дефект, до неговото отстраняване.

В) Гаранционната отговорност се изключва, когато проявените дефекти са резултат от изключително обстоятелство и/или непредвидено обстоятелство, съгласно §2, т. 17 и т. 27 от Допълнителните разпоредби на ЗОП.

**(2)** В случай на спиране на строителството, срокът по ал. 1, т. 1 спира да тече.

**(3)** Периодът за приемане на строежа с подписване на **Протокол за установяване годността за приемане на строежа - *Образец Д-7*** не се включва в срока по ал. 1, т. 1.

**(4)** При възникване на непредвидени работи по време на изпълнение на строителството, изпълнението на същите няма да повлияе на общия срок за изпълнение по чл. 4, ал. 1, т. 1 и същият няма да бъде удължаван.

**Чл. 5.** Изменения на сключения договор са възможни по изключение в случаите, предвидени в чл. 116 от ЗОП.

**Чл. 6.** Мястото на изпълнение на договора е гр. София, район „Слатина” ул. „Александър Жендов” № 2, МВнР – Централно управление (ЦУ).

**III. ЦЕНА, РЕД И СРОКОВЕ ЗА ПЛАЩАНЕ.**

**Чл. 7.** **(1)** Общата цена за изпълнение на договора е в размер на ................. [посочва се в съответствие с Ценовото предложение на **ИЗПЪЛНИТЕЛЯ**] лв. без ДДС или ......... (.......) лв. с **ДДС** и е формирана от:

1. Цената за изпълнение на СМР по договора в размер на ................. [посочва се в съответствие с Ценовото предложение на **ИЗПЪЛНИТЕЛЯ**,] лв. без ДДС или ......... (.......) лв. с ДДС, без включени Непредвидени разходи по чл. 7, ал. 1, т. 2;
2. Стойността на непредвидените разходи в размер на ................. [посочва се в съответствие с Ценовото предложение на ИЗПЪЛНИТЕЛЯ] лв. без ДДС или ......... (.......) лв. с ДДС, представляваща сума в размер на 10 % (десет процента) от Цената за изпълнение на СМР по чл. 7, ал. 1, т. 1.

**(2)** Непредвидените работи по време на изпълнение на строителството се доказват с протокол между Изпълнителя и Възложителя с приложена към него обосновка и документи за необходимостта от извършването им.

За доказване на Непредвидените разходи, при поискване от страна на **ВЪЗЛОЖИТЕЛЯ, ИЗПЪЛНИТЕЛЯТ** следва да представи освен анализ на единичните цени и фактури за закупени материали, наем или закупуване на техника и техническо оборудване и др.

**(3)** Стойността на непредвидените разходи за работите по ал. 2 се определя съгласно установените с документите по ал. 2 количества, на базата на единичните цени, предложени в Ценовото предложение на **ИЗПЪЛНИТЕЛЯ** и посочени в Остойностената Количествено - стойностната сметка (ОКС). За видовете СМР и дейности, за които няма единични цени, цената се определя на база анализни елементи на подобни СМР и посочените от Изпълнителя в ценовата оферта елементи на ценообразуване, както следва:

- часова ставка …………….лв./час

- допълнителни разходи върху труд ………………%

- допълнителни разходи върху механизация ………………%

- доставно-складови разходи ………………%

- печалба ………………%

**(4)** **ИЗПЪЛНИТЕЛЯТ** потвърждава, че в посочените в ал. 1 цени за изпълнение на договора са единственото възнаграждение за изпълнение на Дейностите по договораи **ВЪЗЛОЖИТЕЛЯТ** не дължи на **ИЗПЪЛНИТЕЛЯ** каквито и да било други суми. Цените не подлежат на промяна, освен в случаите предвидени в Закона за обществени поръчки. Заплащането ще се извършва по реално извършени дейности, количества и цени в рамките на договора.

**(5)** **ИЗПЪЛНИТЕЛЯТ** потвърждава, че Общата цена за изпълнение на Договора, включва всички разходи, свързани с предмета на поръчката, включително, без ограничения, следните разходи:

1. разходите за изпълнение на СМР, включително тези за подготовката на строителството, производство на дограмата, за осигуряване на доставката, монтирането и депонирането на строителни отпадъци и демонтирана дограма, организацията на строителството, охрана на труда, застраховка на СМР и на професионалната си отговорност, други присъщи разходи, неупоменати по-горе, в това число и отсраняване на дефекти по време на гаранционния срок.

2. цената на финансовия риск;

3. разходите за покупка на влаганите строителни продукти и материалите;

4. всякакви други разходи, необходими за изпълнение и завършване на дейностите по договора.

**(6)** Единичните цени, посочени в остойностената количествено-стойностна сметка, част от ценовото предложение на **ИЗПЪЛНИТЕЛЯ** са окончателни и не се променят, освен в случаите предвидени в Закона за обществени поръчки.

**(7)** Промяна на количествата на даден вид работа не е предпоставка за промяна на единичната цена за тази работа.

**(8)** Изпълнените количества СМР се заплащат по договорените цени и действително изпълнените количества. Изплащането се допуска при наличие на съответните документи, доказващи качеството на извършваните видове СМР.

**(9)** Получените от Изпълнителя средства за извозените за скрап демонтирани дограми, изпълнителят дължи на възложителя, като му ги изплаща и му представя фактура за тяхната продажба и протокол, че ги е депонирал в конкретен пункт.

**Чл. 8.** Преведените средства от **ВЪЗЛОЖИТЕЛЯ,** но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия договор, подлежат на възстановяване на следната сметка:

Банка: БНБ – ЦУ

IBAN: BG10 BNBG 9661 3000 1343 01

BIC: BNBGBGSD.

**Чл. 9. (1)** В срок до 10 (десет) днисчитано от датата на получаване на възлагателното писмо по чл. 4, ал. 1, т. 1 от **ИЗПЪЛНИТЕЛЯ**, В**ЪЗЛОЖИТЕЛЯТ** превежда на **ИЗПЪЛНИТЕЛЯ** авансово сума в размер на 900 000 лв. (деветстотин хиляди лева), с ДДС по Договора по чл. 7, ал. 1, т. 1, без включени Непредвидени разходи по чл. 7, ал. 1, т. 2.

Върху авансовото плащане не се начислява лихва.

**(2)** Авансът се изплаща само след представяне на оригинал на Гаранция за обезпечаване на авансово предоставени средства, в полза на Възложителя, покриваща пълния размер на аванса в лв. с ДДС, представена в една от формите, предвидени в ал. 3 и фактура, издадена от **ИЗПЪЛНИТЕЛЯ**, на стойност, равна на стойността на авансово предоставените средства.

**(3)** Гаранцията за обезпечаване на авансово предоставените средства е в размер на 900 000 лв (деветстотин хиляди лева) с ДДС, без включени Непредвидени разходи се предоставя в една от следните форми:

**1.** Парична сума в размер, равен на стойността на авансово предоставените средства в лв. с ДДС, преведена по сметката на Възложителя:

Банка: БНБ – ЦУ

IBAN: BG45 BNBG 9661 3300 1343 01

BIC: BNBGBGSD

**2.** Безусловна и неотменима банкова гаранция, издадена в полза на Възложителя (по образец на банката издател), покриваща пълния размер на авансово предоставените средства в лв. с ДДС, обезпечаваща задължението на Изпълнителя да възстановява същите по договора, при условията, посочени в него;

**3.** Застраховка в полза на Възложителя, която обезпечава авансово предоставените средства в лв. с ДДС, чрез покритие на отговорността на Изпълнителя да възстановява същите по договора, при условията, посочени в него (по образец на застрахователя). Застраховката следва да покрива пълния размер на авансово предоставените средства в лв. с ДДС и риска от неизпълнението на задължението по договора на Изпълнителя да възстановява авансово предоставените средства, съгласно договора. В тези случаи, дължимата по застраховката премия следва да бъде изцяло платена. Застрахователната полица следва да съдържа клауза, че ползващото се лице не е обвързано с Общите условия на застраховката.

В случай, че участникът, избран за изпълнител, представи Гаранцията за обезпечаване на авансово предоставени средства под формата на застраховка, той представя на Възложителя и доказателства, че дължимата по застраховката премия е изцяло платена.

Когато Гаранцията за обезпечаване на авансово предоставени средства е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Изпълнителят не е изпълнил някое от договорните си задължения, се задължава да изплати на Възложителя в срок до 5 (пет) работни дни, от датата на получаване на искането претендираната от Възложителя сума.

**(4)** Гаранцията за обезпечаване на авансово предоставените средства се освобождава от Възложителя до 3 (три) дни след приспадане на цялата усвоена сума.

**ВЪЗЛОЖИТЕЛЯТ** може да изиска удължаването й с оглед обезпечаване на авансовото плащане до пълното му възстановяване, съгласно договора.

**Чл. 10. (1)** За изпълнени СМР, **ВЪЗЛОЖИТЕЛЯТ** изплаща на **ИЗПЪЛНИТЕЛЯ:**

* 1. ***Авансово плащане*** – в размер на **750 000 лв** (седемстотин и петдесет хиляди лева) **без ДДС** от Цената за изпълнение на СМР по договора или **900 000 лв** (деветстотин хиляди лева) с ДДС, без включени Непредвидени разходи – до **10 дни** считано от датата на получаване от страна на Изпълнителя на писмено уведомление от Възложителя за започване на строителните работи, предмет на поръчката (възлагателно писмо). Авансът се изплаща след представяне на Възложителя на следните документи:

1. Оригинал на Гаранция за обезпечаване на авансово предоставени средства, в полза на Възложителя, покриваща пълния размер на аванса в лв. с ДДС, представена в една от формите, посочени в Раздел VIII от документацията за обществената поръчка.
2. Фактура, издадена от Изпълнителя, на стойност, равна на стойността на авансово предоставените средства.

*Валидността на Гаранцията за обезпечаване на авансово предоставените средства следва да бъде 12 (дванадесет) месеца,* считано от датата на получаване на възлагателното писмо от Изпълнителя. Възложителят може да изиска удължаването й с оглед обезпечаване на авансовото плащане до пълното му възстановяване, съгласно договора.

Авансово предоставените средства се погасяват, чрез приспадане на пропорционални суми в размер на 30% (тридесет процента), от Междинните плащания за изпълнени СМР по договора. От последното междинно плащане се погасява изцяло остатъкът от авансовото плащане.

* 1. ***Междинни плащания*** в максимален общ размер до **1 150 000 лв** (един милион сто и петдесет хиляди лева) отЦената за изпълнение на СМР без ДДС, без включени непредвидени разходи, както следва:

а) Първо междинно плащане – в размер до 400 000 лв (четиристотин хиляди лева) без ДДС от Цената за СМР при изпълнени 30% от СМР. Извършва се в срок до **30 (тридесет) дни** от датата на одобряване на **Акт за изплащане на суми** за действително извършени СМР *Образец Д-6 (към настоящата документация одобрена от Възложителя)*, приложение към проекто - договора и въз основа на оригинална фактура.

б) Второ междинно плащане – в размер до 400 000 лв (четиристотин хиляди лева) без ДДС от Цената за СМР при изпълнени 30% от СМР. Извършва се в срок до 30 (тридесет) дни от датата на одобряване на Акт за изплащане на суми за действително извършени СМР Образец Д-6 (*към настоящата документация одобрена от Възложителя*), приложение към проекто - договора и въз основа на оригинална фактура.

в) Трето междинно плащане - в размер до 350 000 лв (триста и петдесет хиляди лева) без ДДС от Цената за СМР при изпълнени 30% от СМР. Извършва се в срок до 30 (тридесет) дни от датата на одобряване на Акт за изплащане на суми за действително извършени СМР Образец Д-6 (*към настоящата документация одобрена от Възложителя*), приложение към проекто - договора и въз основа на оригинална фактура.

***1.3. Окончателно плащане*** – в размер на разликата между общата цена за реално изпълнени дейности СМР от участника (изпълнителя по договора) и сумите за авансовите и междинни плащания. Извършва се в срок до **30 (тридесет) дни** от датата на одобряване на **Акт за изплащане на суми** за действително извършени СМР *Образец Д-6* (*към настоящата документация одобрена от Възложителя*), приложение към проекто - договора и въз основа на оригинална фактура.

При всяко от междинните плащания се приспадат пропорционални суми в размер на 30% (тридесет на сто) за погасяване на авансовото плащане, като в последното междинно плащане се приспада целия останал не приспаднат аванс.

**(2)** Междинното плащане по договора се извършва от **ВЪЗЛОЖИТЕЛЯ** в 30 (тридесет) дневен срок въз основа на следните документи:

1. **Искане за плащане** за действително извършени СМР –*Образец Д-4*, приложение към проекто договора.
2. **Протокол за отчитане и приемане на действително извършени СМР -** *Образец Д-5,* приложение към проекто-договора. Документът се представя в електронен формат „xls.“ (MS Office Excel) и на хартиен носител, включително всички протоколи към момента на искането, съставени по реда на Наредба №3 от 2003 г. за съставяне на актове и протоколи по време на строителството, датирани и комплектувани по хронология.
3. **Акт за изплащане на суми -** *Образец Д-6*, приложение към проекто – договора, съставен/и от **ИЗПЪЛНИТЕЛЯ**, одобрен/и от **ВЪЗЛОЖИТЕЛЯ**;
4. **Фактура**, издадена от **ИЗПЪЛНИТЕЛЯ** след одобрението на съответния **Акт за изплащане на суми** от страна на **ВЪЗЛОЖИТЕЛЯ -** представя се в оригинал**.**

**(3)** Окончателното плащане по договора се извършва от **ВЪЗЛОЖИТЕЛЯ** в 30 (тридесет) дневен срок въз основа на следните документи:

**1**. **Искане за плащане** за действително извършени СМР –Образец Д-4, приложение към проекто договора.

**2**. **Протокол за отчитане и приемане на действително извършени СМР -** Образец Д-5, приложение към проекто-договора. Документът се представя в електронен формат „xls.“ (MS Office Excel) и на хартиен носител, включително всички протоколи към момента на искането, съставени по реда на Наредба №3 от 2003 г. за съставяне на актове и протоколи по време на строителството, датирани и комплектувани по хронология.

**3. Протокол за** **установяване годността за приемане на строежа -** *Образец Д-7*;

**4**. **Акт за изплащане на суми -** *Образец Д-6*, приложение към проекто – договора, съставен/и от **ИЗПЪЛНИТЕЛЯ**, одобрен/и от **ВЪЗЛОЖИТЕЛЯ**;

**5**. **Фактура**, издадена от **ИЗПЪЛНИТЕЛЯ** след одобрението на съответния **Акт за изплащане на суми** от страна на **ВЪЗЛОЖИТЕЛЯ -** представя се в оригинал**.**

**(4)** Документите по ал. 1 и ал. 3 се представят на хартиен носител в 3 (три) оригинални еднообразни екземпляра.

**Чл. 11.** Плащанията по договора се извършват от **ВЪЗЛОЖИТЕЛЯ** по банков път по следната банкова сметка на **ИЗПЪЛНИТЕЛЯ**:

Банка:

IBAN:

BIC:

**Чл. 12.**  При промяна на данните, посочени в чл. 11, **ИЗПЪЛНИТЕЛЯТ** е длъжен писмено да уведоми **ВЪЗЛОЖИТЕЛЯ** в 3-дневен срок от настъпване на промяната. В случай, че срокът за уведомяване не е спазен, плащането се счита за валидно направено и в съответствие с договорните разпоредби.

**Чл. 13.** В случай, че **ВЪЗЛОЖИТЕЛЯТ** не одобри съответните разходооправдателни документи, **ИЗПЪЛНИТЕЛЯТ** е длъжен да предприеме действия по отстраняване на причините за този отказ, като се съобрази с предписанията на **ВЪЗЛОЖИТЕЛЯ**.

**Чл. 14.** Разплащането на СМР се извършва само за действително изпълнени количества СМР по оферираните и договорени единични цени, посочени в ОКС – Приложение № 4.1 от Ценовото предложение на **ИЗПЪЛНИТЕЛЯ** *(приложение № 1.1 към този договор)*.

**Чл. 15.** Ако количеството на действително вложените продукти/материали и/или на действително извършените работи се окаже по-малко от предвидените количества в Количествено стойностна сметка съгласно Техническата спецификация – *Приложение А* от договора и по надлежния ред е удостоверено спазването на строителните книжа, то цената за разплащането по ал. 1 съответно се намалява.

**Чл. 16. (1)** Не възниква задължение за плащане по договора и не се извършва такова, когато действително извършени количества СМР не са отчетени от **ИЗПЪЛНИТЕЛЯ** по надлежен ред съгласно договора и в съответствие с изискванията на Техническата спецификация – *Приложение А* към договора.

**(2)** Не възниква задължение за плащане по договора и не се извършва такова в случай, че при проверка на място, в рамките на процедурата за упражняване на вътрешен мониторинг, **ВЪЗЛОЖИТЕЛЯТ** установи недействителни СМР и/или изпълнени СМР с качество, което не отговаря на уговорените условия и на изискванията на Техническата спецификация – *Приложение* А към договора и/или нарушени правила за безопасност и здраве и за опазване на околната среда и/или пропуски и грешки от друг характер, свързани с изпълнението на която и да е дейност по чл. 1 договора.

**Чл. 17. (1) ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци, установени с проверки на място. Отстраняването на недостатъците е за сметка на **ИЗПЪЛНИТЕЛЯ**.

**(2).** Плащане не се извършва, в случай, че за **ИЗПЪЛНИТЕЛЯ** е получена информация от Националната агенция за приходите или Агенция „Митници” за наличието на просрочени публични задължения, съгласно Решение на МС № 592/ 21.08.2018 г. В този случай плащането се извършва съгласно указанията на органите на данъчната и митническата администрация.

**Чл. 18**. Отчитането на действително изпълнено строителство се извършва със следните документи, които се изготвят по надлежен ред от **ИЗПЪЛНИТЕЛЯ** и се представят на **ВЪЗЛОЖИТЕЛЯ**:

1. **Протокол за отчитане и приемане на действително извършени СМР -** *Образец Д-5,* приложение към проекто-договора. Документът се представя в електронен формат „xls.“ (MS Office Excel) и на хартиен носител.
2. **Протокол за** **установяване годността за приемане на строежа -** *Образец Д-7* приложение към проекто договора.

Документите се представят на хартиен носител в 3 (три) оригинални еднообразни екземпляра.

**Чл. 19.** Количествата и видовете СМР в КС, както и параметрите, за отделните видове СМР и изискванията на Техническата спецификация, са фиксирани и задължителни за изпълнение от **ИЗПЪЛНИТЕЛЯ.**

**IV. ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО**

**Чл. 20. (1)** При подписването на този Договор,като гаранция за обезпечаване изпълнението на задълженията по Договора, **ИЗПЪЛНИТЕЛЯТ** представя на **ВЪЗЛОЖИТЕЛЯ** Гаранция за обезпечаване на изпълнение на Договора за обществена поръчка в размер на 3 % (три на сто) от Общата цена за изпълнение на Договора в лв. без ДДС, а именно ………...(…………………………) лева („**Гаранцията за изпълнение**“), която служи за обезпечаване на изпълнението на Договора.

**(2)** Гаранцията за обезпечаване на изпълнението на договора, следва да бъде със срок на валидност 30 (тридесет) дни след изтичане на последния гаранционен срок за обекта, съгласно техническото предложение на **ИЗПЪЛНИТЕЛЯ.**

**(3)** Гаранцията за изпълнение се представя под формата на …………..…………[[3]](#footnote-3) .

**(4)** Разходите по обслужването на Гаранцията за изпълнение на Договора са за сметка на **ИЗПЪЛНИТЕЛЯ**.

**(5)** **ИЗПЪЛНИТЕЛЯТ** (съответно **ВЪЗЛОЖИТЕЛЯТ**, в случай, че е представена под формата на парична сума) ще редуцира Гаранцията за обезпечаване на изпълнението на договора на 50 % (петдесет процента) от стойността й, в рамките на 30 (тридесет) календарни дни след подписване на Протокол за установяване годността за приемане на строежа *Образец Д-7*. Остатъкът от Гаранцията за обезпечаване на изпълнението на договора се освобождава след изтичане на последния гаранционен срок, от определените такива в Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, който е не по – малко от гаранционния срок на производителя на доставената дограма.

**(6)** Освобождаването на Гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл.11;

**2.** когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯТ** или упълномощено от него лице;

**3.** когато е във формата на застраховка – чрез връщане на оригинала на застрахователната полица/ застрахователния сертификат на представител на **ИЗПЪЛНИТЕЛЯТ** или упълномощено от него лице или чрез изпращане на писмено уведомление до застрахователя.

**(7)** **ВЪЗЛОЖИТЕЛЯТ** има право да изиска удължаване на Гаранцията за обезпечаване изпълнението на договора в случай, че до изтичането на валидността й не е изтекъл последния гаранционен срок на Строежа, съгласно Техническото предложение на **ИЗПЪЛНИТЕЛЯ**.

**(8)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ**, както и ако въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**(9) ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯ** не изпълни някое от неговите задължения по Договора, както и в случаите на лошо, частично и забавено изпълнение, на което и да е задължение на **ИЗПЪЛНИТЕЛЯ,** като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 21. (1) ВЪЗЛОЖИТЕЛЯТ** има право да усвои изцяло или част от Гаранцията за изпълнение на Договора при Неточно изпълнение на задължения по Договора от страна на **ИЗПЪЛНИТЕЛЯ,** вкл. при възникване на задължение на **ИЗПЪЛНИТЕЛЯ** за плащане на неустойки, както и при прекратяване на Договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ** по Договора.

**(2) ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за Неизпълнението, включително размера на начислените неустойки.

**(3)** При едностранно прекратяване на Договора от **ВЪЗЛОЖИТЕЛЯ** поради виновно Неизпълнение на задължения на **ИЗПЪЛНИТЕЛЯ** по Договора, сумата от Гаранцията за изпълнение на Договора се усвоява изцяло като обезщетение за прекратяване на Договора.

**Чл. 22.** В случай, че отговорността за Неизпълнението на задълженията по Договора от страна на **ИЗПЪЛНИТЕЛЯ** по стойност превишава размера на Гаранцията за изпълнение на Договора, **ВЪЗЛОЖИТЕЛЯТ** има право да прекрати Договора.

**Чл. 23.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 24. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**V. ТЕХНИЧЕСКИ КАПАЦИТЕТ НА ИЗПЪЛНИТЕЛЯ**

**Чл. 25. (1)** **ИЗПЪЛНИТЕЛЯТ** сам осигурява Оборудването, което му е необходимо за точното изпълнение на Договора.

**VІ. ЕКИП НА ИЗПЪЛНИТЕЛЯ**

**Чл. 26. (1)** За изпълнението на Дейностите по договора и докато е в сила този Договор, **ИЗПЪЛНИТЕЛЯТ** е длъжен да разполага с експерти, необходими за извършване на техническо ръководство при изпълнение на строителството - Ръководител на обекта; Контрол по качеството и Координатор по безопасност и здраве в съответствие с офертата, приложена към настоящия договор.

**(2)** **ИЗПЪЛНИТЕЛЯТ** има право да променя състава от служителите/експертите, необходими за извършване на техническото ръководство при изпълнение на строителството по ал. 1 на свой риск и за своя сметка, след получаване на предварително писмено съгласие на **ВЪЗЛОЖИТЕЛЯ** относно качеството и срока за изпълнение на съответните видове работи/дейности на строежа, в случай на непредвидени обстоятелства по смисъла на ЗОП, настъпили след подаване на офертата на **ИЗПЪЛНИТЕЛЯ**, които възпрепятстват съответните лица да изпълняват пълноценно задълженията си.

**(3)** Промяна на състава на експертите/служителите, необходими за извършване на техническото ръководство при изпълнение на строителството е допустима, само ако образованието, квалификацията и опита на новите експерти/служители отговарят на изискванията, посочени в документацията за обществена поръчка, в резултат на която е сключен настоящият договор.

**(4)** **ВЪЗЛОЖИТЕЛЯТ** може да поиска от **ИЗПЪЛНИТЕЛЯ** да отстрани от изпълнение на дейности по договора лице от състава от експертите/ служителите, необходими за извършване на техническото ръководство при изпълнение на строителството, който се държи неприемливо, проявява некомпетентност или небрежност при изпълнението на задълженията си. Отстраненото лице трябва да напусне строителната площадка в 3-дневен срок от получаване на искането от **ИЗПЪЛНИТЕЛЯ**. След отстраняването, на това лице не може да бъде възлагано извършването на каквато и да е дейност по договора.

**(5)** Всички разходи, възникнали поради напускане, оттегляне или замяна на служители/експерти на **ИЗПЪЛНИТЕЛЯ**, се поемат от **ИЗПЪЛНИТЕЛЯ**.

**(6)** При неизпълнение на което и да е от задълженията си по този член, **ИЗПЪЛНИТЕЛЯТ** следва да заплати на **ВЪЗЛОЖИТЕЛЯ** неустойката определена в чл. 79 от договора.

**VІІ. ПОДИЗПЪЛНИТЕЛИ**

**Чл. 27. (1)** **ИЗПЪЛНИТЕЛЯТ** сключва договор за подизпълнение с подизпълнителя/те, посочени в Офертата. Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на Договора.

**(2)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на подизпълнителя. В тези случаи, разплащането става по реда предвиден в настоящия договор за **ИЗПЪЛНИТЕЛЯ**.

**(3)** Разплащанията по ал. 2 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му. Към искането **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

**(4) ВЪЗЛОЖИТЕЛЯТ** има право да откаже плащане по ал. 3, когато искането за плащане е оспорено, до момента на отстраняване на причината за отказа.

**(5)** В 3 (три) дневен срок от сключване на договора с подизпънителя и преди започване на изпълнението на настоящия договор, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертатаи предоставя на същия копие на договора сключен с подизпълнителя. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**(6)** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

(7) При замяна или включване на подизпълнител **ИЗПЪЛНИТЕЛЯТ** представя на ВЪЗЛОЖИТЕЛЯ всички документи, които доказват изпълнението на условията по чл. 66, ал. 11 от ЗОП.

**Чл. 28. (1)** В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 66, ал. 2 и 11 ЗОП.

**(2)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(3)** Не е нарушение на забраната по ал. 2 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**VІІІ. СТРОИТЕЛНИ ПРОДУКТИ**

**Чл. 29. (1)** Дограмата и др. материали и Строителните продукти, които **ИЗПЪЛНИТЕЛЯТ** е закупил за извършване на строежа, са собственост на **ВЪЗЛОЖИТЕЛЯ.**

**(2)** Рискът от повреждането или унищожаването на дограмата и Строителните продукти по ал. 1 се носи от **ИЗПЪЛНИТЕЛЯ.**

**(3)** Демонтираната дограма и съпътстващите е елементи е собственост на Възложителя. Изпълнителят транспортира, в рамките на този договор, при условията на същия, дограмата на пункт за изкупуване на вторични суровини и извършва действията по чл. 40, т.11 и 12, в срока по чл. 45, т. 9 от този договор, като превежда по сметка на Възложителя сумата за предадената демонтирана дограма и съпътстващите я елементи.

**Чл. 30. (1)** **ИЗПЪЛНИТЕЛЯТ** се задължава да осигури регулярност на доставките на дограма и строителни продукти, необходими за изпълнението на строежа, по начин, който да обезпечава навременно, качествено и ефикасно извършване на СМР и спазване на Линейния план график за изпълнение на Строежа и в съответствие с условията за вътрешния ред на работещите в сградата на МВнР-ЦУ, в рамките на работното време.

**(2) ИЗПЪЛНИТЕЛЯТ** трябва да използва и влага в строителството строителни продукти, по вид, произход, качество, стандарт и технически и технологични показатели съгласно Техническата спецификация и в съответствие с всички приложими Законови разпоредби.

**(3)** Дограмата и Строителните продукти, независимо дали са произведени от **ИЗПЪЛНИТЕЛЯ** и/или неговите подизпълнители или са доставени от доставчик, трябва да бъдат съпроводени с документи, доказващи техния произход, съответствие на стандарт или друг вид техническо одобрение и качество.

**Чл. 31.** Ако вследствие на замяна на строителни продукти, качеството на СМР се влоши, то отговорността за това ще бъде изцяло на **ИЗПЪЛНИТЕЛЯ**.

**Чл. 32. (1)** **ВЪЗЛОЖИТЕЛЯТ** има право да одобрява влаганите строителни продукти и материали, и да следи за съответствието им на стандартите или техническите одобрения.

**(2)** **ИЗПЪЛНИТЕЛЯТ** се задължава да представи на **ВЪЗЛОЖИТЕЛЯ** надлежни доказателства за съответствието на предложените за одобрение продукти със стандартите и Техническата спецификация на **ВЪЗЛОЖИТЕЛЯ**.

**(3)** Влагането на строителни продукти, които не са одобрени предварително от **ВЪЗЛОЖИТЕЛЯ** ще се счита за неизпълнение на договора.

**ІХ. ОРГАНИЗАЦИЯ НА СМР**

**Чл. 33. (1) ИЗПЪЛНИТЕЛЯТ** има право да започне СМР по строежа след:

1. Получаване на възлагателно писмо по чл. 4, ал. 1, т.1;

2. Представяне на гаранция за обезпечаване на авансово предоставените средства;

3. Представи гаранция за изпълнение на договора в размер на 3% (три процента) от неговата стойност без ДДС;

4. Представяне на актуализиран линеен план график.

5. Извършване на действията по осигуряване на безопасни и здравословни условия на труд;

**Чл. 34. (1)** В срок от 3 дни от получаване на възлагателното писмо по чл. 4, ал. 1, т. 1, **ИЗПЪЛНИТЕЛЯТ** следва да представи актуализиран линеен план-график.

**(2)** Графикът се съгласува писмено от **ВЪЗЛОЖИТЕЛЯ** или от упълномощено от него лице/ца.

**(3)** При закъснение на реално извършените Дейности от **ИЗПЪЛНИТЕЛЯ** спрямо Графика за изпълнение на строителството, **ИЗПЪЛНИТЕЛЯТ** е длъжен незабавно да предложи за одобрение от **ВЪЗЛОЖИТЕЛЯ** промени в Графика за изпълнение, които да отразяват реалния напредък на изпълнението и мерките, необходими за наваксване на закъснението.

**Чл.35.** В случаите, когато има разминавания между реалния напредък на Дейностите по Договора и сроковете, посочени в чл. 4, ал. 1, т. 1, **ИЗПЪЛНИТЕЛЯТ** е длъжен да представи писмено обяснение на какво се дължи закъснението, както и конкретни мерки за наваксването му.

**Чл. 36. (1) ИЗПЪЛНИТЕЛЯТ** е длъжен да изпълни Строежа в съответствие с Техническата спецификация, изискванията на **ВЪЗЛОЖИТЕЛЯ**, посочени в документацията за обществената поръчка, техническото си предложение и приложимите нормативни разпоредби.

**(2) ИЗПЪЛНИТЕЛЯТ** е длъжен да изпълни Строежа в съответствие с представения от него и одобрен от **ВЪЗЛОЖИТЕЛЯ** Линеен план график за изпълнение на СМР.

**Х. ВЗАИМООТНОШЕНИЯ МЕЖДУ ИЗПЪЛНИТЕЛЯ И ВЪЗЛОЖИТЕЛЯ В ПРОЦЕСА НА ИЗВЪРШВАНЕ НА СМР**

**Чл. 37. ИЗПЪЛНИТЕЛЯТ** се задължава да осигурява достъп на **ВЪЗЛОЖИТЕЛЯ** до Строителната площадка и Строежа за изпълнение на договора.

**Чл. 38.**  В изпълнение на договорно регламентираните си правомощия за контрол на дейността на **ИЗПЪЛНИТЕЛЯ** по този Договор, **ВЪЗЛОЖИТЕЛЯТ** упражнява контрол върху изпълнението на задълженията на **ИЗПЪЛНИТЕЛЯ** по Договора чрез упълномощени от него лица.

**Чл. 39. ИЗПЪЛНИТЕЛЯТ** има право:

1. Да получи цената по чл. 7, ал. 1 в размера, в сроковете, по реда и при условията, уговорени в настоящия договор.

2. В случай на необходимост да поиска и да получава от **ВЪЗЛОЖИТЕЛЯ** допълнителни данни, документи и съдействие, които са в областите на неговата компетентност и са от съществено значение за изпълнение на възложената работа.

3. Да участва в работните срещи между участниците в строителството и да докладва за възникнали проблеми и начините за разрешаването им.

4. Да ползва подизпълнители и капацитета на трети лица при условията и по реда на ЗОП, ако е предвидил това в офертата си за изпълнение на обществената поръчка.

**Чл. 40. ИЗПЪЛНИТЕЛЯТ** се задължава:

1. Да изпълни предмета на договора с грижата на добрия търговец, качествено, съгласно Техническото си предложение (*Приложени Б*) за изпълнение на обществената поръчка, Ценовото предложение от Офертата на **ИЗПЪЛНИТЕЛЯ** - *Приложение № 1* от договора, Техническата спецификация – Приложение №А от договора, издадените строителни книжа и изискванията на приложимите технически и технологични правила и нормативи за изпълнение на съответните дейности.

2. Да обезпечи изпълнението на строителството с достатъчен брой строителни работници.

3. Да изпълни строежа в съответствие с изискванията на чл. 169, ал. 1 и 3 от ЗУТ, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка.

4. Да влага в строителството по предмета на договора само висококачествени строителни и други продукти и материали по предвиденото им предназначение в съответствие с изискването на чл. 169а от ЗУТ и да представи всички нормативно изискващи се декларации за съответствие за вложените продукти.

5. Да разглежда и приема всички устни и писмени възражения на ВЪЗЛОЖИТЕЛЯ относно недостатъците и дефектите, допуснати при изпълнение на поръчката, и да ги отстранява за своя сметка по време на изпълнението на договора и по време гаранционния период в нормативно установените за това срокове.

6. Да осигури през целия срок на действие на настоящия договор достъп до строежа и до свързаната с него документация.

7. Да предоставя възможност на **ВЪЗЛОЖИТЕЛЯ** по всяко време да проверява изпълнението на предмета на договора и да отстранява безусловно неизправностите, грешките и препоръките, съдържащи се в протоколите от проверки на място.

8. Да предоставя своевременно исканата от **ВЪЗЛОЖИТЕЛЯ** информация за хода на изпълнение на договора и да прилага подхода за „ранно предупреждение“ за навременно предотвратяване на проблеми по време на изпълнението и/или за недопускане на забавяне на изпълнението.

9. Да води подробна, точна и редовна счетоводна и друга отчетна документация за извършените доставки и разходи по настоящия договор, в съответствие с изискванията на националното законодателство, които да подлежат на точно идентифициране и проверка.

10. Да отстрани всички забележки отбелязани в протоколите от извършени проверки на място.

11. Да води подробна за извършените демонтажи на съществуващата, стара дограма и да изпълни действията по чл. 40, т.12 от този договор;

12. Да плати на Възложителя сумите получени в следствие на предадените за отпадъци стари дограми и съпътстващите ги материали в срокът по чл. 45, т. 9

**Чл. 41. ИЗПЪЛНИТЕЛЯТ** е длъжен да изпълнява стриктно Техническата спецификация – *Приложение А* към договора по отношение на:

1. Общите и специфични изисквания към материалите и строителните продукти по предвидената им употреба и документиране (доказване) на експлоатационните им характеристики със съответните изискващи се от законодателството декларации.

2. Изискванията към общите и специфични изисквания при изпълнение на СМР по предмета на договора.

3. Линейният график за изпълнение на поръчката.

4. Документирането и отчитането на извършената работа.

**Чл. 42. ИЗПЪЛНИТЕЛЯТ** осигурява по всяко време достъп до строежа и до основните офиси на **ИЗПЪЛНИТЕЛЯ**, както и до документите в тях, свързани с изпълнението на договора, когато се извършват проверки на място от страна на **ВЪЗЛОЖИТЕЛЯ**. В тези случаи **ИЗПЪЛНИТЕЛЯТ** осигурява присъствието на свой представител за целите на проверката.

**Чл. 43. (1)** Изпълнението на договора не трябва да води до необичайни комерсиални разходи.

**(2)** Необичайни комерсиални разходи са комисионни, които не са упоменати в настоящия договор или не произлизат от правомерно сключен договор във връзка с изпълнението на настоящия, комисионни, които не са платени в замяна на действително извършена доставка/услуга, комисионни, изплатени на получател с неясна самоличност, или комисионни, изплатени на **ВЪЗЛОЖИТЕЛЯ**.

**Чл. 44.** **ИЗПЪЛНИТЕЛЯТ** е длъжен да пази търговски и професионални тайни, които са му станали известни в процеса на изпълнение на настоящия договор. **ИЗПЪЛНИТЕЛЯТ** няма право да разгласява, разпространява (възмездно и/или безвъзмездно, от свое и/или от чуждо име) информацията, до която има достъп във връзка с изпълнението на настоящия договор.

**Чл. 45. ВЪЗЛОЖИТЕЛЯТ** има право:

1. по всяко време през периода на действие на договора да извършва проверка относно количеството и качеството на работа на **ИЗПЪЛНИТЕЛЯ** без да пречи на оперативната му работа;

2. да получи уговореното с настоящия договор изпълнение в срока и при условията на същия;

3. да откаже подписването на съответния **Протокол за отчитане и приемане на действително извършени СМР – *Образец Д-5*** и **Протокол за установяване годността за приемане на строежа *Образец Д-7*** към договора, както и актове за изплащане на СМР, ако изпълнението не съответства на договореното;

4. да изиска от **ИЗПЪЛНИТЕЛЯ** да направи корекции в документите, удостоверяващи изпълнението, ако **ВЪЗЛОЖИТЕЛЯТ** и/или оправомощен орган по надзор/контрол отправи забележки по съдържанието им;

5. да получи в цялост и във вида, в който е предоставена на **ИЗПЪЛНИТЕЛЯ** документацията, свързана с предмета на договора;

6. да определя срокове за отстраняване на забележки по изпълнението;

7. при установено неизпълнение и/или нарушение на задължение по договора поради недостатъчна квалификация и/или компетентност от страна на лице от Списъка на персонала, който ще изпълнява поръчката и/или на членовете на ръководния състав, които ще отговарят за изпълнението, неразделна част от настоящия договор, да поиска от **ИЗПЪЛНИТЕЛЯ** да замени това лице с друго такова, притежаващо изискуемите за длъжността/отговорността квалификация и опит, като такава замяна е допустима само след одобрение от **ВЪЗЛОЖИТЕЛЯ**;

8. да откаже приемане и заплащане на работи по договора, ако открие съществени недостатъци в изпълнението им, както и да изиска от **ИЗПЪЛНИТЕЛЯ** отстраняването на тези недостатъци за негова сметка или обезщетение за неизпълнение.

9. Да получи сумите по депониране/предаване за скрап от Изпълнителя в пълния размер, в който последния ги е получил от съответния пункт за вторични суровини. Срокът за получаването на тези суми е до 10 работни дни от предаването на старите дограми и съпътстващите ги материали в съответния пункт.

**Чл. 46. ВЪЗЛОЖИТЕЛЯТ** се задължава да:

1. заплати дължимите суми на **ИЗПЪЛНИТЕЛЯ** в размера, в сроковете, по реда и при условията, уговорени в от настоящия договор.

2. предостави на **ИЗПЪЛНИТЕЛЯ** всички необходими документи за правилното изпълнение на поетите с настоящия договор задължения;

3. съдейства на **ИЗПЪЛНИТЕЛЯ** за изпълнение на договорените работи, като своевременно решава всички административни проблеми, възникнали в процеса на работа, които са от неговата компетентност;

4. извършва проверки на място на строителния обект по предмета на договора;

5. да протоколира работните срещи свързани с изпълнение на договора и да координира тяхното взаимодействие в съответствие с графика за изпълнение на проекта и изпълнението на бюджета на проекта;

6. да извършва управление на риска по отношение работата на външните изпълнители и тяхната съгласуваност при изпълнение на възложените дейности с обществени поръчки;

**ХІ. ИЗВЪРШВАНЕ НА СТРОИТЕЛСТВОТО**

**Чл. 47.** При изпълнение на своите задължения **ИЗПЪЛНИТЕЛЯТ:**

1. поема пълна отговорност за качественото и срочно изпълнение на възложените работи, гарантирайки цялостна охрана и безопасност на труда;

2. осигурява високо квалифицирано техническо ръководство за изпълнението на договореното строителство през целия период на изпълнението на Строежа;

3. извършва и приключва СМР, както и осигурява, че неговите представители, служители или Подизпълнители ще извършват и приключват СМР по начин, който няма да накърнява или уврежда доброто име и репутация на **ВЪЗЛОЖИТЕЛЯ;**

5. съгласува всички налагащи се промени в Линейния план график за изпълнение на СМР по време на изпълнение на Строежа с **ВЪЗЛОЖИТЕЛЯ;**

6. предоставя възможност за контролиране и приемане на изпълнените видове работи;

7. влага в Строежа Материали и Строителни продукти само с предварително доказани качества, отговарящи на нормативните изисквания, стандарти.

8. носи пълна отговорност за изпълнените видове работи до цялостното завършване и приемане на Строежа. Приемането на отделни елементи или видове работи по време на строителството не освобождава **ИЗПЪЛНИТЕЛЯ** от тази отговорност;

9. **ИЗПЪЛНИТЕЛЯТ** е длъжен да информира **ВЪЗЛОЖИТЕЛЯ** за възникнали проблеми при изпълнението на проекта и за предприетите мерки за тяхното решаване;

10. При проверки на място от страна на **ВЪЗЛОЖИТЕЛЯ, ИЗПЪЛНИТЕЛЯТ** се задължава да осигури присъствието на негов представител, както и да осигурява: достъп до помещения, преглед на документи, свързани с изпълнението на възложените дейности;

11. **ИЗПЪЛНИТЕЛЯТ** се задължава да изпълнява мерките и препоръките на **ВЪЗЛОЖИТЕЛЯ.**;

12. **ИЗПЪЛНИТЕЛЯ**Т се задължава да следи и докладва за нередности при изпълнението на договора. В случай на установена нередност, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви.

**Чл. 48. (1) ИЗПЪЛНИТЕЛЯТ** е длъжен да спазва приложимите Законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазването на приложимите Законови разпоредби се носи само от **ИЗПЪЛНИТЕЛЯ**.

**(2) ВЪЗЛОЖИТЕЛЯТ** има право да извършва проверки и да изисква съответни документи от **ИЗПЪЛНИТЕЛЯ**, удостоверяващи изпълнението на задълженията му по ал. 1.

**(3)** Което и да е констатирано от **ВЪЗЛОЖИТЕЛЯ** нарушение на изискването за законосъобразно наемане на работници и служители, както и на изискванията за осигуряване на безопасни и здравословни условия на труд, ще се счита за неизпълнение на този Договор, което ако е системно, е основание за едностранно прекратяване на Договора от **ВЪЗЛОЖИТЕЛЯ** .

**Чл. 49. (1) ИЗПЪЛНИТЕЛЯТ** отговаря за вреди от трудова злополука, претърпяна от негов служител при и по повод изпълнението на Строежа, независимо от това дали негов орган или друг негов служител има вина за настъпването им.

**(2)** **ИЗПЪЛНИТЕЛЯТ** отговаря и когато трудовата злополука е причинена от Непредвидено обстоятелство при или по повод изпълнението на Дейностите по договора.

**(3)ИЗПЪЛНИТЕЛЯТ** носи отговорност и за безопасността на всички дейности по изпълнението на Строежа.

**(4) ИЗПЪЛНИТЕЛЯТ** се освобождава от отговорността по ал. 1 и ал. 2, ако трудовата злополука е в резултат от виновно действие/бездействие на **ВЪЗЛОЖИТЕЛЯ**, на негов представител или служител. В този случай отговорността се поема от **ВЪЗЛОЖИТЕЛЯ.**

**Чл. 50. (1) ИЗПЪЛНИТЕЛЯТ** изпълнява Строежа в съответствие с Договора, Техническата спецификация, линеен план график, техническо предложение на Изпълнителя.

**(2)** При противоречие или несъответствие между текстовете на документите по ал. 1, приоритетът на документите при прилагането и тълкуването им е в следната последователност:

1. закони;

2. подзаконови нормативни актове;

3. договора с неговите приложения;

4. технически правила, норми и нормативи, издадени от министъра на регионалното развитие и благоустройството;

5. стандарти и технически одобрения;

6. Техническата спецификация на ВЪЗЛОЖИТЕЛЯ- Приложение А;

**(3) ИЗПЪЛНИТЕЛЯТ** поема за своя сметка всички разходи във връзка с организацията и изпълнението на строителството по чл. 1, ал. 1 от договора.

**Чл. 51. (1)** **ВЪЗЛОЖИТЕЛЯТ** има право да нареди на **ИЗПЪЛНИТЕЛЯ** временно преустановяване работата на Строежа, ако е констатирано неточно изпълнение, влагане на некачествени Строителни продукти и неспазване на Техническата спецификация, както и на Техническото предложение на **ИЗПЪЛНИТЕЛЯ**, представено с офертата, неразделна част от договора.

**(2)** Спирането на СМР по силата на предходната алинея не води до спиране на срока за изпълнение на договора и не може да служи за основание за удължаването му.

**Чл. 52. (1)** В случаите по чл. 51 и в предвидените в нормативните разпоредби случаи, в 3-дневен срок от уведомяването, страните съставят акт за установяване състоянието на Строежа при спиране на строителството, съгласно обр. 10 към чл. 7, ал. 3, т. 10 от Наредба № 3 от 31.07.2003 г.

**(2)** **ИЗПЪЛНИТЕЛЯТ** може да продължи спряната работа след изпълнение на мерките, указани от компетентните органи.

**(3)** За продължаване на спряната работа, Страните съставят акт за установяване състоянието на строежа при продължаване на строителството, съгласно обр. 11 към чл. 7, ал. 3, т. 11 от Наредба № 3 от 31.07.2003 г.

**(4)** Едновременно със съставянето на акта по ал. 3, Страните съставят и протокол, в който:

1. отразяват изпълнението на указанията на компетентните органи;

2. посочват срока, през който работата е била спряна и

3. обосновават необходимостта от удължаване на междинните срокове от Линейния план график за изпълнение на СМР. Срокът за удължаване се обосновава, като се отчете изпълнението на задълженията на **ИЗПЪЛНИТЕЛЯ** на останалата част от Строителната площадка, незасегнати от преустановяването на работата и доколко спирането се е отразило върху цялостното изпълнение на СМР по Договора.

**Чл. 53. (1)** За периода на временното преустановяване **ИЗПЪЛНИТЕЛЯТ** е длъжен да предпази, съхрани и обезопаси изпълнените СМР срещу разваляне, повреждане или унищожаване, както и да възстанови помещенията във вид подходящ за изпълнение на служебните задължения на работещите служители в сградата на МВнР-ЦУ..

**(2)** Всички рискове от погиване, повреждане, разваляне и унищожаване на изпълнени СМР или друго имущество на обекта, се носят и са изцяло за сметка на **ИЗПЪЛНИТЕЛЯ** за периода на временното преустановяване на СМР по правилата на предходния член.

**Чл. 54. (1)** Ако в процеса на изпълнение на Договора, се констатира, че действителният напредък изостава (или ще изостане) от междинните срокове по Линейния план график за изпълнение на СМР, то тогава **ВЪЗЛОЖИТЕЛЯТ** предприема действия за преодоляване на изоставането като предупреждава **ИЗПЪЛНИТЕЛЯТ** и изисква от него да се поправи и да ускори работата.

**(2) ИЗПЪЛНИТЕЛЯТ** поема за своя сметка всички разходи във връзка с ускоряване на СМР и писмено уведомява **ВЪЗЛОЖИТЕЛЯ** за предприетите в тази връзка мерки.

**(3)** Ако вследствие на забавата за изпълнение на СМР **ВЪЗЛОЖИТЕЛЯТ** понася допълнителни разходи той има право да получи обезщетение за тези разходи.

**(4)** Ако въпреки мерките по предходните алинеи забавата не бъде преодоляна и е по- голяма от 30 (тридесет) дни от съответния междинен срок, то **ВЪЗЛОЖИТЕЛЯТ** може да прекрати договора едностранно, съгласно чл. 79, ал. 1, т. 1.

**Чл. 55. ИЗПЪЛНИТЕЛЯТ** е длъжен да изпълнява приложимите Законови разпоредби, включително всички предписания, свързани с опазване на околната среда на Строителната площадка и на граничещите й обекти.

**ХІII. КОНТРОЛ НА КАЧЕСТВОТО**

**Чл. 62**. Контролът на качеството на СМР и на строителните продукти се извършва от **ВЪЗЛОЖИТЕЛЯ** чрез упълномощени от него лица - при осъществяване на непрекъснат надзор по време на изпълнението на СМР.

**ХIV. ЗАВЪРШВАНЕ НА СТРОИТЕЛСТВОТО.**

**Чл. 63.**  Ако е налице съществено завършване на СМР, което означава приключване на работите, позволяващо предаването на строежа от страна на **ИЗПЪЛНИТЕЛЯ** и същият е изпълнил всички свои други задължения по Договора, **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** за готовността си да предаде Строежа на **ВЪЗЛОЖИТЕЛЯ**.

**Чл. 64. (1)** Ако комисията на **ВЪЗЛОЖИТЕЛЯ** установи, че има неизвършени, незавършени или недобре извършени работи, които следва да бъдат отстранени, **ВЪЗЛОЖИТЕЛЯТ** издава предписание за работите, количествата и срока за изпълнението им под формата на „Протокол за неизпълнени или частично изпълнени строително-монтажни работи”.

**(2) ИЗПЪЛНИТЕЛЯТ** се задължава в определения му срок да изпълни предписаните работи. Строителят е длъжен да отстрани всички забележки съдържащи се в Протокола за неизпълнени или частично изпълнени строително-монтажни работи.

**(3) ИЗПЪЛНИТЕЛЯТ**, след изпълнение на предписаните работи, уведомява писмено **ВЪЗЛОЖИТЕЛЯ** за готовността си за предаване на работите .

**Чл. 65.** За предаване изпълнението на строежа **ВЪЗЛОЖИТЕЛЯ и ИЗПЪЛНИТЕЛЯ** подписват “Протокол за установяване годността за приемане на строежа“ - *Образец Д-7.*

**ХV. ОТГОВОРНОСТ ПРИ НЕИЗПЪЛНЕНИЕ**

**Чл. 66. (1)** В случай че **ИЗПЪЛНИТЕЛЯТ** не е завършил СМР до степен на **Съществено завършване** по смисъла на чл. 63 в срока по чл. 4, ал. 1, т. 1, както и когато изостава от сроковете по Линейния план график за изпълнение на СМР и забавата не се дължи на действия или актове на **ВЪЗЛОЖИТЕЛЯ** или Непредвидено обстоятелство, или действия (актове) на трети страни, различни от **ИЗПЪЛНИТЕЛЯ**, **ИЗПЪЛНИТЕЛЯТ** се задължава да плати неустойка на **ВЪЗЛОЖИТЕЛЯ** в размер на 0,2 % (нула цяло и два процента) на ден от Цената за изпълнение на СМР по Договора, за всеки ден от забавеното изпълнение, но не повече от 20% (двадесет на сто) от Цената за изпълнение на СМР по Договора без ДДС.

**(2)** При забавено изпълнение на всяко друго задължение по този Договора от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на 0.2 % от стойността на договора за всеки просрочен ден, но не повече от 10 % от стойността на забавената дейност.

**Чл. 67.** **(1)** При лошо или частично изпълнение на СМР **ИЗПЪЛНИТЕЛЯТ** дължи неустойка в размер на 5 % (пет на сто) от стойността на СМР, които е следвало да бъдат изпълнени точно.

**(2)** При лошо или частично изпълнение на всяко друго задължение по Договора от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на 5 % (пет на сто) от стойността на задължението, което е следвало да бъде изпълнено точно.

**(3)** За всяко друго неизпълнение на задължение по Договора, дефинирано изрично или квалифицирано като такова, включително без да е упоменато, че ще се счита за неизпълнение, **ИЗПЪЛНИТЕЛЯТ** дължи неустойка в размер на 10% (десет на сто) от стойността на неизпълненото задължение, а когато стойността на задължението не може да бъде определена или задължението е без стойност, неустойката е в размер на 0,5 % (нула цяло и пет процента) от Общата цена за изпълнение на Договора без ДДС, посочена в чл. 7, ал. 1.

**Чл. 68. (1)** **ВЪЗЛОЖИТЕЛЯТ** има право да приспада начислените по чл. 66 и чл.67 неустойки от Общата цена за изпълнение на Договора и цените, които я формират, от Гаранцията за обезпечаване на изпълнението на договора или от която и да е друга сума дължима на **ИЗПЪЛНИТЕЛЯ** по този Договор.

**(2)** Налагането на неустойка по чл. 66 или чл. 68 от Договора не освобождава **ИЗПЪЛНИТЕЛЯ** от задължението по договора, за което е наложена неустойката.

**ХІV. ОТГОВОРНОСТ ЗА ВРЕДИ. ЗАСТРАХОВКИ**

**Чл. 69. (1)** **ИЗПЪЛНИТЕЛЯТ** носи отговорност и се задължава да обезщети **ВЪЗЛОЖИТЕЛЯ,** за което и да е искане, претенция, процедура или разноски, направени във връзка с имуществени и неимуществени вреди, причинени на други участници в строителството и/или трети лица, вкл. телесна повреди или смърт, при или по повод изпълнението на задълженията си по този Договор.

**(2) ИЗПЪЛНИТЕЛЯТ** носи отговорност и се задължава да обезщети **ВЪЗЛОЖИТЕЛЯ,** за което и да е искане, претенция, процедура или разноски, направени във връзка с материални вреди, причинени на движима или недвижима собственост на други участници в строителството и/или на трети лица, при или по повод изпълнението на задълженията си по този Договор.

**(3)** За времетраенето на Договора **ИЗПЪЛНИТЕЛЯТ** се задължава да поддържа валидни застраховки за покриване на пълната му професионална отговорност по предходните алинеи, съгласно изискването на чл. 171 от Закона за устройството на територията и с параметри не по-малки от определените в Наредбата за условията и реда за задължително застраховане в проектирането и строителството /ДВ бр.17 от 2004 год./.

**Чл. 70.** Разходите по обслужване на застраховката са за сметка на **ИЗПЪЛНИТЕЛЯ**, като застрахователните премии трябва да бъдат изплатени изцяло на застрахователя при подписване на застрахователния договор.

**Чл. 71.** **(1)** **ИЗПЪЛНИТЕЛЯТ** е длъжен да поддържа застрахователния лимит през целия период на договора, включително като заплати допълнителни премии, в случай че през застрахователния период настъпят събития, които биха намалили застрахователното покритие.

**(2) ВЪЗЛОЖИТЕЛЯТ** има право да поиска представянето от **ИЗПЪЛНИТЕЛЯ** на застрахователните полици и платежните документи, удостоверяващи плащането на застрахователните премии по дължимите застраховки, като **ИЗПЪЛНИТЕЛЯТ** се задължава да ги предостави на **ВЪЗЛОЖИТЕЛЯ** в 7-дневен срок от получаването на направеното искане.

**(3)** Ако **ВЪЗЛОЖИТЕЛЯТ** констатира неизпълнение на задължението на **ИЗПЪЛНИТЕЛЯ** за сключване и поддържане на застраховките по този раздел, той има право да спре плащанията на Цената за изпълнение на договора до отстраняване на констатираното неизпълнение.

**ХVII. ОТСТРАНЯВАНЕ НА ДЕФЕКТИ В ГАРАНЦИОННИТЕ СРОКОВЕ**

**Чл. 72. (1)** Изпълнителят поема гаранция за всички изпълнени строително-монтажни работи за срока, определен в чл. 20, ал. 4, т. 4 от Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, като се задължава да отстрани за своя сметка скритите недостатъци и появилите се впоследствие дефекти в гаранционния срок. Изпълнителят се задължава да отстранява за своя сметка скритите недостатъци и появилите се впоследствие дефекти в гаранционния срок, съгласно посочените в Техническото предложение от офертата на изпълнителя - *Приложение №1*  за доставената и монтирана дограма (профил, стъклопакет, обков и др.) и за всички видове строителни, монтажни и довършителни работи.

**(2)** Гаранционният срок започва да тече от датата на предаване строежа на възложителя с **Протокол за установяване годността за приемане на строежа** -  
*Образец Д-7.*

**(3)** За проявилите се в посочените гаранционни срокове дефекти, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** в срок до 5 (пет) работни дни след уведомяването, **ИЗПЪЛНИТЕЛЯТ** извършва проверка (вкл. на място). В резултат на извършената проверка и след съгласуване с **ВЪЗЛОЖИТЕЛЯ**, двете страни определят срок, в който **ИЗПЪЛНИТЕЛЯТ** е длъжен да предприеме съответните действия и да отстрани тези дефекти.

**(4)**Гаранционният срок не тече и се удължава с времето, през което Строежът е имал проявен Дефект, до неговото отстраняване.

**(5)** В случай че **Изпълнителят** откаже или не отстрани Дефекта в срока, определен с Известието за Дефект, **ВЪЗЛОЖИТЕЛЯТ** има право на неустойка, която покрива направените от **ВЪЗЛОЖИТЕЛЯ** разходи за отстраняването на Дефекта.

**(6)** В случай на неизпълнение на задълженията на **Изпълнителя** за отстраняване на Дефект в Гаранционния срок, Възложителят има право да търси обезщетение по общия ред.

**ХVIІІ. СПИРАНЕ НА ИЗПЪЛНЕНИЕТО ПОРАДИ НЕПРЕДВИДЕНИ ОБСТОЯТЕЛСТВА. ИЗМЕНЕНИЕ, ДОПЪЛНЕНИЕ И ПРЕКРАТЯВАНЕ НА ДОГОВОРА**

**Чл. 73. (1)** При възникването на Непредвидено обстоятелство изпълнението на задълженията по Договора и съответните насрещни задължения се спират за времетраенето на Непредвиденото обстоятелство.

**(2)** Срокът за изпълнение на задължението се продължава съобразно периода, през който изпълнението е било спряно от Непредвиденото обстоятелство.

**(3)** Страната, която не може да изпълни задълженията си по този Договор поради непредвидени обстоятелства, не носи отговорност.

**(4)** Настъпването на Непредвиденото обстоятелство не освобождава Страните от изпълнение на задължения, които е трябвало да бъдат изпълнени преди настъпване на събитието.

**(5)** Страна, която е засегната от Непредвидено обстоятелство, е длъжна в най-кратък срок, но не по-късно от 3 (три) дни от узнаване на събитието, писмено да извести другата Страна за Непредвиденото обстоятелство. Известието задължително съдържа информация за:

а) очакваното въздействие на Непредвиденото обстоятелство върху изпълнението на СМР и/или върху възможността за приключване до Датата на приключване;

б) предложения за начините на избягване или намаление на ефекта от такова събитие, респ. обстоятелство;

в) предполагаемият период на действие и преустановяване на Непредвиденото обстоятелство;

г) евентуалните последствия от него за изпълнението на този Договор.

**(6)** В случай че Страната, засегната от Непредвиденото обстоятелство не изпрати никакво известие, дължи на другата Страна обезщетение за вредите от това и няма право да иска удължаване на Датата на приключване.

**Чл. 74.** **(1)** От датата на настъпване на Непредвиденото обстоятелство до датата на преустановяване на действието му, Страните предприемат всички необходими действия, за да избегнат или смекчат въздействието на Непредвиденото обстоятелство и да продължат да изпълняват задълженията си по този Договор, които не са възпрепятствани от Непредвиденото обстоятелство.

**(2)** Доколкото Непредвиденото обстоятелство е риск, обхванат от условията на застрахователното покритие, **ИЗПЪЛНИТЕЛЯТ** е длъжен незабавно да предяви съответните претенции по застрахователната полица, като уведоми **ВЪЗЛОЖИТЕЛЯ** за всички действия на застрахователя и размера на изплатените суми в случай, че застрахователната претенция бъде уважена.

**Чл. 75. (1)** Страните могат да изменят този Договор по изключение, при условията на чл.116 от Закона за обществените поръчки.

**(2)** Измененията и допълненията на Договора се извършват с допълнително споразумение, подписано от Страните, което става неразделна част от Договора.

**Чл. 76.** Договорът се прекратява при следните случаи:

Действието на настоящия договор се прекратява:

1. с изпълнението му;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по договора - с двудневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

5. в случай, на възникнало непредвидено обстоятелство, чието действие е продължило толкова, че някоя от страните вече няма интерес от изпълнението.

6. когато са настъпили съществени промени във финансирането на обществената поръчка - предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата. В този случай **ВЪЗЛОЖИТЕЛЯТ** не дължи неустойки, лихви, обезщетения и пропуснати ползи на **ИЗПЪЛНИТЕЛЯ** или каквито и да е други разходи, направени от **ИЗПЪЛНИТЕЛЯ.**

**Чл. 77. (1)** Всяка от страните по договора може да поиска неговото прекратяване без да дължи предизвестие, при условията на чл. 4, ал. 1, във връзка с чл. 114 от ЗОП.

**(2) ВЪЗЛОЖИТЕЛЯТ** може да прекрати договора без предизвестие, когато Изпълнителят:

1. забави изпълнението на някое от задълженията си по договора с повече от 10 работни дни;

2. не отстрани в разумен срок, определен Възложителя, констатирани недостатъци;

3. не изпълни точно някое от задълженията си по договора.

**Чл. 78. (1) ВЪЗЛОЖИТЕЛЯТ** има право едностранно да прекрати Договора, с отправянето на писмено предизвестие до **ИЗПЪЛНИТЕЛЯ** без дължими неустойки и обезщетения и без необходимост от допълнителна обосновка, с предупреждение, че след изтичането на допълнително предоставен в предупреждението подходящ срок за изпълнение, ще счита Договорът за прекратен в следните случаи:

1. при забава на **ИЗПЪЛНИТЕЛЯ** в изпълнението на междинните срокове в Линейния План график за изпълнение на СМР;

2. при забава на **ИЗПЪЛНИТЕЛЯ** в изпълнението на задълженията за отстраняване на Дефекти с повече от 30 (тридесет) дни;

3. в случаите по чл. 21 и чл. 22 от Договора.

**(2) ВЪЗЛОЖИТЕЛЯТ** има право едностранно да прекрати Договора, с отправянето на писмено уведомление без предизвестие до **ИЗПЪЛНИТЕЛЯ**, без да предоставя на **ИЗПЪЛНИТЕЛЯ** допълнителен подходящ срок за изпълнение на съответното договорно задължение, в следните случаи:

1. ако е налице системно неизпълнение от страна на **ИЗПЪЛНИТЕЛЯ**. За целите на договора системно неизпълнение е налице, когато **ВЪЗЛОЖИТЕЛЯТ** установи неизпълнение на поне три задължения на **ИЗПЪЛНИТЕЛЯ** или когато **ИЗПЪЛНИТЕЛЯ** не изпълни точно или в срок едно и също задължение три пъти.

2. при съществено неизпълнение, на което и да е задължение на **ИЗПЪЛНИТЕЛЯ** по този Договор. За целите на договора, съществено неизпълнение е неточното изпълнение на които да са задължения по договора, в резултат на които е налице неизпълнение на СМР, стойността на които е равна или по-висока от 3 % (три процента) от Цената за изпълнение на СМР по Договора.

3.в случай че до 10 (десет) дни от Началото на строителството **ИЗПЪЛНИТЕЛЯТ** не е осигурил необходимото Оборудване, Строителни продукти и Екип за изпълнение.

**(3)** При прекратяване на Договора в случаите по ал. 2, т. 3, **ИЗПЪЛНИТЕЛЯТ** дължи неустойка в размер на 20 (двадесет) на сто от Цената за изпълнение на СМР по Договора. Във всички случаи на прекратяване/разваляне на Договора по вина на **ИЗПЪЛНИТЕЛЯ**, **ВЪЗЛОЖИТЕЛЯТ** усвоява като неустойка цялата Гаранция за обезпечаване на изпълнение на договора.

**Чл. 79.** При неспазване задълженията си по чл. 26 от договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 1000 (хиляда) лева, за всяко констатирано нарушение за всеки ден до отстраняване на нарушението.

**Чл. 80. (1) ИЗПЪЛНИТЕЛЯТ** има право едностранно да прекрати Договора, с писмено предизвестие до **ВЪЗЛОЖИТЕЛЯ**, съдържащо подходящ срок за изпълнение на задължението за плащане, но не по-малко от 30 (тридесет) дни, в случай че **ВЪЗЛОЖИТЕЛЯТ** забави дължимите плащания с повече от 30 (тридесет) дни след изтичане на срока по чл. 9, ал. 1, чл. 10, ал. 2 и ал. 3 или чл. 11, ал. 2. В този случай **ИЗПЪЛНИТЕЛЯТ** има право на законната лихва за забава върху просрочената сума.

**(2)** В случай на прекратяване на договора по ал. 1 **ВЪЗЛОЖИТЕЛЯТ** дължи на **ИЗПЪЛНИТЕЛЯ** обезщетение за претърпените вреди от сключването на Договора, но не повече от 3% (три) от стойността на изпълнените СМР.

**Чл. 81. (1)** Наемането на Подизпълнители не освобождава **ИЗПЪЛНИТЕЛЯ** от задълженията му по този Договор.

**(2)** Разпоредбите на договорите с Подизпълнителите не трябва да противоречат на условията на този Договор и Закона за обществените поръчки.

**Чл. 82. ИЗПЪЛНИТЕЛЯТ** приема, че което и да е нарушаване на разпоредбите на настоящия договор, представлява неизпълнение на Договора.

**ХХIV.** **ДРУГИ УСЛОВИЯ**

**Чл. 83. (1)** Договорът е сключен с оглед пригодността за изпълнение на професионална дейност и техническите възможности и професионалната квалификация на **ИЗПЪЛНИТЕЛЯ**.

**(2)** При преобразуване без прекратяване, промяна на наименованието, правно организационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на **ИЗПЪЛНИТЕЛЯ**, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за промяната в 7-дневен срок от вписването й в съответния регистър.

**Чл.84. (1)** Когато в Договора е предвидено, че Страните извършват определено действие „незабавно”, същото следва да бъде извършено непосредствено след пораждане или настъпване, или узнаване на събитието или действието, което поражда отговорност, но не по-късно от 3 (три) дни.

**(2)** Ако друго не е уточнено, дните в този Договор се считат за календарни, като сроковете по договора се броят по реда на Закона за задълженията и договорите.

**Чл. 85.** Когато в този Договор е предвидено, че определено действие или отговорност е за сметка на **ИЗПЪЛНИТЕЛЯ**, то разходите за това действие или отговорност не могат да се искат от **ВЪЗЛОЖИТЕЛЯ** като допълнение към Общата цена за изпълнение на Договора.

**Чл. 86. (1)** Всички съобщения между Страните във връзка с настоящия Договор следва да бъдат в писмена форма, изпращани по пощата с обратна разписка или по факс или по електронен път с електронен подпис. Съобщенията ще се получават на следните адреси:

1. за **ВЪЗЛОЖИТЕЛЯ**: Министерство на външните работи, гр. София, район „Слатина” ул. „Александър Жендов” № 2, факс:02/ …………………., лице за контакт ……………………….;

2. за **ИЗПЪЛНИТЕЛЯ***:……………………………………………………………………………………………………...*

*[изписва се име и адрес и факс на* ***ИЗПЪЛНИТЕЛЯ****].*

**(2)** При промяна на данните, посочени в предходната алинея, всяка от Страните е длъжна писмено да уведоми другата в 3-дневен срок от настъпване на промяната.

**Чл. 87.** Нищожността на някоя клауза от Договора не води до нищожност на друга клауза или на Договора като цяло.

**Чл. 88.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора, ще бъдат разрешавани от компетентния български съд, съгласно действащото българско законодателство*.*

**Чл. 89.** Неразделна част от настоящия Договор са следните приложения:

* Приложение А – Техническа спецификация;
* Приложение Б – Техническо предложение;
* Приложение № 1 – Ценово предложение на ИЗПЪЛНИТЕЛЯ;
* Приложение 1.1 – част от Ценовото предложение на ИЗПЪЛНИТЕЛЯ
* Приложение № 2 –Списък на персонала;
* Приложение № 2.1. – документи за сключване на договора (ако е приложимо)
* Приложение № 3 – Гаранция за изпълнение на Договора за авансовото плащане;
* Приложение № 4 – Гаранция за изпълнение на Договора в размер на 3% от стойността на договора без ДДС;
* Приложение № 5:
* ***Искане за плащане*** *за действително извършени СМР – Образец Д-4;*
* ***Протокол за отчитане и приемане на действително извършени СМР -*** *Образец Д-5 ,*
* **Протокол за** **установяване годността за приемане на строежа -** *Образец Д-7* и
* **Акт за изплащане на суми** за действително извършени СМР- *Образец Д-6;*

Този Договор е изготвен и подписан в 2 (два) еднообразни екземпляра – един за **ИЗПЪЛНИТЕЛЯ** и два за **ВЪЗЛОЖИТЕЛЯ**.

**…………………………….. ………………………….**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**……………………………..**

**Главен счетоводител:**

1. *Отбелязва се срокът посочен от Изпълнителя в Техническото му предложение;* [↑](#footnote-ref-1)
2. *Отбелязва се срокът посочен от Изпълнителя в Техническото му предложение* [↑](#footnote-ref-2)
3. Посочва се формата, избрана от Изпълнителя*,* предвид разпоредбата на чл. 111, ал. 5 от ЗОП). [↑](#footnote-ref-3)